Բայց նախ հիշենք իրադարձությունների զարգացման հաջորդականությունը. Նախ DIY ակումբը գիշերով պայթեցվեց, ապա ոստիկանությունը ձերբակալեց պայթեցնողներից երկուսին, հետո ակումբի տնօրեն Ծոմակը հայտարարեց, որ երիտասարդների ազատ արձակման դիմաց գրավը վճարել են ՀՅԴ-ականները, ապա պարզվեց, որ խոսքը ՀՅԴ անդամ Արծվիկ Մինասյանի մասին է: Դրանից անմիջապես հետո DIY ակումբը, որի հիմնական այցելուներն արտասահմանցիներ են, հռչակվեց նույնասեռականների հավաքատեղի և խնդիրը միաժամանակ և՛ քաղաքականացվեց, և ստացավ գաղափարական նշանակություն: